** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 91**

(protokols Nr. 6, 53. p.)

*PRECIZĒTS*

*11.08.2025*

**Par grozījumiem Madonas novada pašvaldības 2025. gada 31. janvāra domes lēmumā Nr. 41 “Par zemes vienības ar kadastra apzīmējumu 7070 002 0164, Ļaudonas pagastā, Madonas novadā, pārņemšanu no valsts”**

Madonas novada pašvaldībā 2025. gada 31. janvārī pieņemts lēmums Nr. 41 “Par zemes vienības ar kadastra apzīmējumu 7070 002 0164, Ļaudonas pagastā, Madonas novadā, pārņemšanu no valsts” (protokols Nr. 2, 39. p.).

Pēc pieņemtā lēmuma nosūtīšanas AS “Latvijas valsts meži”, saņemts ziņojums Nr. 4.1-2\_03tn\_260\_25\_584 (reģistrēts Madonas novada pašvaldībā 2025. gada 25. jūnijā ar reģ. Nr. 2.1.3.1/25/2423) ar jaunu rēķinu, kurā ietvertas ne tikai zemes kadastrālās uzmērīšanas attiecināmās izmaksas, bet arī zemesgrāmatas kancelejas nodevas par jauna nodalījuma atklāšanu un jauna nekustamā īpašuma reģistrācijas Valsts nekustamā īpašuma kadastra informācijas sistēmā izmaksas, līdz ar ko nepieciešams veikt grozījumus pieņemtajā lēmumā, precizējot sedzamās izmaksas.

Pēc lēmuma pieņemšanas, akciju sabiedrība “Latvijas valsts meži” turpinās zemes vienības nodošanas procesu atbilstoši Pašvaldību likuma 73. panta ceturtajai daļai, 4. panta pirmās daļas 3. punktam, 10. pantam, Publiskas personas mantas atsavināšanas likuma 3. panta pirmās daļas 6. punktu un 42. panta pirmo daļu.

Publiskas personas mantas atsavināšanas likuma 42. panta pirmā daļa nosaka, *ka Valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.*

Publiskas personas mantas atsavināšanas likuma 43. pants nosaka, ka *šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6. pantā minētās institūcijas (amatpersonas).*

Pašvaldību likuma 10. panta pirmās daļas 16. punkts nosaka, ka tikai pašvaldības dome var *lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Noklausījusies sniegto informāciju, pamatojoties uz Publiskas personas mantas atsavināšanas likuma 42. panta pirmo daļu un 43. pantu, Pašvaldību likuma 10. panta pirmās daļas 16. punktu un 4. panta pirmās daļas 3. punktu, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Veikt grozījumus Madonas novada pašvaldības domes 2025. gada 31. janvārī pieņemtā lēmuma Nr. 41 “Par zemes vienības ar kadastra apzīmējumu 7070 002 0164, Ļaudonas pagastā, Madonas novadā, pārņemšanu no valsts” (protokols Nr. 2, 39. p.) 2. punktā un 3. punktā, izsakot to šādās redakcijās:
	1. Piekrist segt papildus kadastrālās uzmērīšanas izdevumus, kas radās sadalot zemes vienību ar kadastra apzīmējumu 7070 002 0108, lai veiktu Madonas novada pašvaldības bilancē esošās inženierbūves “Līdumi – Virši” izdalīšanu atsevišķā zemes vienībā, atbilstoši mērniecības darbu veicēja iesniegtajai tāmei – **EUR** **1250,00** (viens tūkstotis un divi simti piecdesmit euro) apmērā.
	2. Uzmērīšanas izdevumus, **EUR** **1250,00** (viens tūkstotis un divi simti piecdesmit euro), segt no Madonas novada pašvaldības 2025. gada budžeta nesadalītajiem līdzekļiem, kas ņemti no Ļaudonas pagasta pārvaldes autoceļu un ielu uzturēšanai paredzētajiem valsts mērķdotācijas līdzekļiem no 2024. gada atlikuma.
2. Papildināt ar jaunu punktu, kurā noteikts, ka:
	1. Papildus zemes kadastrālās uzmērīšanas attiecināmām izmaksām, segt zemesgrāmatas kancelejas nodevu - izdevumus par jauna nodalījuma atklāšanu – **EUR 34,20** un jauna nekustamā īpašuma reģistrācijas Valsts nekustamā īpašuma kadastra informācijas sistēmā izmaksas **– EUR 52,04**.

 Domes priekšsēdētājs A. Lungevičs

*Dzelzkalēja 28335803*